Public procurement notice: Prior Information Notice Without Call For Competition
Published: 2019-07-05
Buyer: Staten og Kommunernes Indkøbsservice A/S
Country: DK
Contract type: Supplies
CPV classification: 33000000

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
SKI planlægger at udbyde rammeaftale 50.95 Sygeplejeartikler. Rammeaftalen er en kommunalt forpligtende aftale, som udbydes i tæt samarbejde med og på vegne af kommunerne. Det betyder, at rammeaftalen indebærer et forpligtende element for de kommuner, der vælger at tilslutte sig rammeaftalen. De forpligtede kunder og forpligtelsens omfang og art vil fremgå som en del af udbudsmaterialet.
Nærværende vejledende forhåndsmeddelelse offentliggøres med henblik på at gøre potentielle leverandører opmærksomme på det kommende udbud, og gøre relevante markedsaktører opmærksomme på en teknisk dialog, der forventes påbegyndt 2.7.2019.
Udbudsmaterialet forventes offentliggjort november 2019. Udbuddet gennemføres elektronisk på www.ski.dk Nærværende vejledende forhåndsmeddelelse offentliggøres med henblik på at gøre potentielle leverandører opmærksomme på det kommende udbud, og gøre relevante markedsaktører opmærksomme på en teknisk dialog, der forventes påbegyndt 2.7.2019. Bekendtgørelsen igangsætter ikke selve udbuddet af rammeaftalen. Formålet med den tekniske dialog er at give potentielle tilbudsgivere og andre relevante markedsaktører lejlighed til at komme med input til det foreløbige udkast til udbudsmateriale.
Dialogen finder sted via Ethics.dk hvor relevante dele af det foreløbige udbudsmateriale også vil være tilgængeligt. Her vil det også være beskrevet, hvordan SKI ønsker at modtage potentielle tilbudsgiveres og markedsaktørers spørgsmål og kommentarer til materialet.
SKI skal opfordre potentielle tilbudsgivere og markedsaktører til at kommentere på de tilgængelige dele af materialet, idet leverandørerne på dette tidspunkt har mulighed for at påvirke udbuddets indhold. For yderligere oplysninger kan der henvises til www.ski.dk hvor der løbende vil blive orienteret om vigtige forhold og datoer vedrørende udbuddet, herunder den tekniske dialog.
SKI er ikke forpligtet til at imødekomme de indkomne kommentarer m.v. til udbudsmaterialet. SKI vil dog vurdere hensigtsmæssigheden af alle indkomne kommentarer og ændringsforslag, herunder de juridiske og kommercielle konsekvenser ved at indarbejde dem i udbudsmaterialet.
SKI vil ikke besvare indkomne kommentarer, ændringsforlag, spørgsmål m.v. Høringsfasen har alene til formål at give SKI input til udkastet til udbudsmaterialet m.v. for at sikre, at den kommende rammeaftale bliver udformet på en kommerciel fornuftig måde, og som afspejler kundernes behov og markedet i øvrigt. SKI forbeholder sig dog adgang til at henvende sig til potentielle tilbudsgivere for nærmere uddybning af deres kommentarer og ændringsforslag.
SKI afholder dog et informationsmøde den 19.8.2019, kl. 10:00, hos SKI på adressen: H. C. Hansens Gade 4, 2300 København S. Tilmelding skal ske senest 14. august på e-mail til ano@ski.dk
Potentielle tilbudsgivere skal være opmærksomme på, at de ved kommentering af udkastet til udbudsmateriale accepterer, at SKI kan anvende alle indkomne oplysninger i det endelige udbudsmateriale eller på anden kan offentliggøre det i anonymiseret form. SKI skal derfor opfordre til ikke at sende fortrolige oplysninger.
Alle oplysninger og materialer både i denne meddelelse og på hjemmesiden, hvor den tekniske dialog afvikles er udtryk for ordregivers foreløbige udkast. Ordregiver forbeholder sig således ret til at foretage ændringer i alle oplysninger og materialer i det endelige udbudsmateriale bl.a. på baggrund af den tekniske dialog.